Quis modo rauco sono cunctas strepere ore cicadas

dicat, vel querulo taedia ferre sono? 

En hunc nonne putet qui audit tam dulce canentem

Sirenum lepidos exuperare sonos? 

Laudat, amat, queritur, rogat, impetrat omnia versu, 

flectit et argutae dexteritate lyrae. 

Unde Paphum Cyprumque simul Venus atque Cupido

Idalium et Charites deseruere nemus

nec cupiunt alio lachrymas, suspiria posthae

non alio flammas dicier ore suas. 